APSTIPRINĀTS
Rīgas domes Pilsētvides attīstības un kvalitātes komisijas
02.10.2026. sēdē (protokola Nr. PAKK-26-xx-prot 5. punkts)


[bookmark: _Hlk103002230]
[bookmark: _Hlk102390289][bookmark: _Hlk157765013]Konkursa „Rīgas līdzfinansējums atsevišķu vēsturisko būvju saglabāšanai 2027. gadā” nolikums

I. Vispārīgie jautājumi

1. Konkurss “Rīgas līdzfinansējums atsevišķu vēsturisko būvju saglabāšanai 2027. gadā” (turpmāk – Konkurss) tiek izsludināts saskaņā ar Rīgas domes 16.10.2024. saistošajiem noteikumiem Nr. RD-24-302-sn „Par līdzfinansējumu atsevišķu vēsturisko būvju saglabāšanai Rīgā” (turpmāk – Saistošie noteikumi).
2. Konkursa nolikumā (turpmāk – Nolikums) lietotie termini atbilst Saistošajos noteikumos lietotiem terminiem.
3. Konkursu organizē Rīgas valstspilsētas pašvaldības (turpmāk – Pašvaldība) Īpašuma departaments (turpmāk arī – Departaments).
4. Departamenta administrēšanas kapacitāte ir 9 apstiprinātie projekti. Komisija var lemt par šajā punktā noteikto kapacitātes palielināšanu, ja būs pieejami Pašvaldības budžeta līdzekļi.
5. Rīgas domes Pilsētvides attīstības un kvalitātes komisija (turpmāk – Komisija) vērtē Konkursam iesniegtos projektus un lemj par projektu apstiprināšanu ar nosacījumiem vai bez nosacījumiem, noraidīšanu vai atstāšanu bez izskatīšanas.
6. Projektu Konkursam var iesniegt par ēkas ar galveno lietošanas veidu "viena dzīvokļa mājas" vai "divu dzīvokļu mājas", kā arī par nedzīvojamās ēkas ārējo būvkonstrukciju saglabāšanas darbiem, ja šīs ēkas saglabājama daļa ir pieejama sabiedrības apskatei (sk. Nolikuma 10. punktu) un šī ēka ir valsts, reģiona vai vietējās nozīmes kultūras piemineklis, vai šī ēka ir pieņemta ekspluatācijā līdz 1977. gadam un atrodas:
6.1. valsts, reģiona vai vietējas nozīmes kultūras pieminekļa aizsardzības zonā;
6.2. Rīgas vēsturiskajā centrā vai tā aizsardzības zonā;
6.3. valsts vai reģiona nozīmes pilsētbūvniecības kultūras pieminekļa teritorijā;
6.4. ārpus Nolikuma 6.1.–6.3. apakšpunktā norādītajam zonām un teritorijām, bet Pašvaldības Pilsētas attīstības departaments (turpmāk – PAD) tai ir noteicis kultūrvēsturiski vērtīgas ēkas līmeni.
7. Konkursam var iesniegt projektu par Nolikuma 6.3. apakšpunktā minēto ēku, kas atrodas šādu pilsētbūvniecības kultūras pieminekļa teritorijā:
7.1. “Rīgas pilsētas vēsturiskais centrs” (valsts aizsardzības Nr. 7442);
7.2.  “Mežaparks” (valsts aizsardzības Nr. 7444);
7.3.  “Ķīpsalas vēsturiskā apbūve” (valsts aizsardzības Nr. 8327);
7.4.  “Kalnciema ielas koka apbūve” (valsts aizsardzības Nr. 8583);
7.5. “Pārdaugavas apbūves fragments” (valsts aizsardzības Nr. 7443).
8. Konkursam var iesniegt projektu par Nolikuma 6.4. apakšpunktā minēto ēku, kas ir pieņemta ekspluatācijā līdz 1977. gadam, kā arī nav iekļauta valsts aizsargājamo kultūras pieminekļu sarakstā un atrodas Pašvaldības administratīvajā teritorijā ārpus Rīgas vēsturiskā centra (Apvienoto Nāciju Izglītības, zinātnes un kultūras organizācijas (UNESCO) Pasaules kultūras un dabas mantojuma objekts [aizsardzības Nr. 852]) un tā aizsardzības zonas teritorijas.[footnoteRef:1] [1:  Atbilstoši Rīgas domes 12.06.2024. saistošajiem noteikumiem Nr. RD-24-275-sn “Par kultūrvēsturiskās vērtības noteikšanu vēsturiskām būvēm un vēsturiskiem apstādījumiem”.] 

9. Konkursa ietvaros ir pieļaujams projekts tikai par tādu Nolikuma 6.4. apakšpunktā minēto ēku, kurai PAD ir noteicis kultūrvēsturiski vērtīgas ēkas līmeni līdz 12.02.2027.[footnoteRef:2]  [2:  Atbilstoši Rīgas teritorijas plānojuma teritorijas izmantošanas un apbūves noteikumu (turpmāk – Rīgas teritorijas plānojums), kas apstiprināti ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi”, 107.2.1. apakšpunktam.] 

Informāciju par kultūrvēsturiski vērtīgas ēkas līmeni Departaments iegūst Rīgas valstspilsētas pašvaldības administrētajā nekustamā īpašuma datu pārlūkošanas sistēmā (turpmāk - NEKIP).
10. [bookmark: _Hlk99538680]Projekta objekta saglabājamā daļa ir atzīstama par pieejamu sabiedrības apskatei, ja sākot ar projekta iesniegšanas dienu ikviens var netraucēti apskatīt projekta objektu no publiskās ārtelpas jebkurā diennakts laikā. Konkursā ar publisko ārtelpu saprot ielas, bulvārus, laukumus, parkus, skvērus, krastmalas, kvartālu telpu, pagalmus, kuru iebrauktuves nav aprīkotas ar vārtiem vai citiem iekļūšanas šķēršļiem.
11. Projekts nav pieļaujams, bet iesniegšanas gadījumā Komisija atstāj to bez izskatīšanas, ja projekts šīs programmas ietvaros jau tika apstiprināts 2025. un 2026. gadā, tā īstenošanai Pašvaldības budžetā tika piešķirts Līdzfinansējums, taču projekts netika īstenots.
12. Projekts nav pieļaujams un Komisija atstāj to bez izskatīšanas, ja Projekta aktivitātes tiks īstenotas tāda būvprojekta ietvaros, kas paredz Projekta objekta (pieminekļa) galvenā lietošanas veida maiņu uz 1122 “Triju un vairāku dzīvokļu mājas”.
13. Konkursā netiek piemērots Saistošo noteikumu 14.2. apakšpunktā ietvertais nosacījums par minimālo līdzfinansējuma apmēru būvdarbu izdevumu kompensācijai.
14. Sacīkstē projektu novērtēšanā izmanto NEKIP pieejamos datus, tai skaitā, datus par projekta objekta ekspluatācijas uzsākšanas gadu, sienu  materiālu, galveno lietošanas veidu, telpu grupu lietošanas veidu, dzīvokļu skaitu. Ja NEKIP  dati par projekta objekta ekspluatācijas uzsākšanas gadu nav reģistrēti vispār, vai ir reģistrēti, piemēram, pēc projekta objekta pārbūves, un līdzfinansējuma saņēmējs var pierādīt, ka projekta objekta ekspluatācija ir uzsākta agrāk, tad līdzfinansējuma saņēmējs var iesniegt projekta sastāvā dokumentu (dokumenta atvasinājumu), piemēram, būves kadastrālās uzmērīšanas lietu pirms būves datu aktualizācijas, kurā ir norādīts ekspluatācijas uzsākšanas gads, lēmumu, izziņu, vai būvniecību regulējošajos normatīvajos aktos noteiktā kārtībā sagatavotu un Rīgas pilsētas būvvaldes (līdz 31.08.2021.; turpmāk – Būvvalde) vai PAD apstiprinātu informāciju, kas satur norādes par ekspluatācijas uzsākšanas gadu.
15. Projekta noslēdzošās aktivitātes, tas ir “Dokumentu iesniegšana līdzfinansējuma saņemšanai” (sk. Nolikuma 42.8. apakšpunktu) īstenošanas maksimālais beigu termiņš ir 15.11.2027. 
16. Projekta iesniegšana Konkursam nerada Pašvaldībai pienākumu piešķirt vai izmaksāt līdzfinansējumu. Līdzfinansējuma saņēmējs un projekta objekta īpašnieks ir atbildīgs par visiem riskiem, kas ir saistīti ar projekta īstenošanu, tostarp finanšu un tehniskiem riskiem, kā arī tādiem apstākļiem un notikumiem, kurus, saprātīgi rīkojoties, iepriekš bija iespējams paredzēt un kuri bija par šķērsli projekta īstenošanai.

II. Attiecināmās izmaksas un atbalstāmās darbības

17. Attiecināmās izmaksas ir būvprojekta izstrādes izmaksas, būvdarbu tiešās izmaksas, kā arī projekta īstenošanai nepieciešamo sastatņu vai līdzīgu mehānismu montāžas, demontāžas, nomas (vai ekspluatācijas un nolietojuma) un transporta izmaksas, kas aprēķinātas saskaņā ar Latvijas būvnormatīvu par būvizmaksu noteikšanas kārtību. Pievienotās vērtības nodoklis, virsizdevumi un peļņa ir neattiecināmās izmaksas.
18. Attiecināmo izmaksu summu norāda Konkursa tāmē (turpmāk – Tāme; sk. Nolikuma 42.6. apakšpunktu), vadoties pēc Būvvaldē vai PAD saskaņotā būvniecības dokumentos esošā skaidrojošajā aprakstā un darbu organizēšanas shēmā vai darbu aprakstā norādītām atbalstāmām darbībām, projekta sastāvā iesniegtās darbu veikšanas līguma tāmes, kā arī ievērojot Nolikuma 19. punktā norādīto attiecināmo izmaksu apmēra samazināšanas kārtību.
19. Attiecināmo izmaksu apmēru samazina proporcionāli dzīvokļu īpašumu (telpu grupu) skaitam vai domājamās daļas lielumam, kas pieder nekustamā īpašuma nodokļa parādniekiem, kuru parāds par Pašvaldības administratīvajā teritorijā esošiem nekustamā īpašuma objektiem 2026. gadā pārsniedz 500 euro.
20. [bookmark: _Hlk99638519]Izmaksas, kas nav norādītas Nolikuma 17. punktā un tieši neatbilst Nolikuma 23. punktā norādītajām atbalstāmām darbībām, ir neattiecināmās izmaksas.
21.  Lai izmaksas tiktu atzītas par attiecināmām, maksājumiem (izdevumiem) to segšanai jābūt veiktiem periodā no 01.01.2027. līdz 15.11.2027.
22.  Ja Tāmē nav norādītas darbības, kuras ir nepieciešamas projekta īstenošanai, Komisija prezumē, ka līdzfinansējuma saņēmējs veiks iepriekš minētās darbības, izmantojot tikai paša piesaistītus finanšu līdzekļus.
23. [bookmark: _Hlk99634947]Konkursa ietvaros atbalstāmās darbības jāparedz projekta objekta būvniecības dokumentu sastāvā esošā skaidrojošā aprakstā vai tam līdzvērtīgā dokumentā norādītos būvdarbos un tās ir:
23.1.  vienas fasādes vai vairāku fasāžu apdares atjaunošana vai;
23.2.  vienas fasādes vai vairāku fasāžu apdares atjaunošana, vienlaikus siltinot saglabājamo fasādi (fasādes) vai;
23.3. [bookmark: _Hlk99635101] vienas fasādes vai vairāku fasāžu visu logu (un ārdurvju)  atjaunošana (t.i. aizstājot ar oriģinālam atbilstošu analogu, ja restaurācija nav iespējama) vai restaurācija  vai;
23.4.   jumta ieseguma atjaunošana (t.i. visa jumta ieseguma atjaunošana, atsevišķas jumta plaknes ieseguma atjaunošana vai iepriekš daļēji atjaunotas jumta plaknes ieseguma atlikušās daļas atjaunošana)  vai;
23.5.  jumta ieseguma atjaunošana (t.i. visa jumta ieseguma atjaunošana, atsevišķas jumta plaknes ieseguma atjaunošana vai iepriekš daļēji atjaunotas jumta plaknes ieseguma atlikušās daļas atjaunošana), vienlaikus siltinot jumtu vai;
23.6. vienas fasādes daļas (no cokola [ieskaitot] līdz jumtam) apdare, ja, atbilstoši sertificēta arhitekta vai mākslas vēsturnieka slēdzienam:
23.6.1. tā vēsturiski bija atsevišķas ēkas (līdz 1977. gadam) fasāde, vai;
23.6.2. fasādes daļas arhitektoniski – telpiskais risinājums ir uztverams kā atsevišķas ēkas fasāde, pamatojoties uz atšķirību ārējas apdares materiālos, stāvu skaitā, arhitektoniskajos risinājumos, u. tml. Iesniedzot projektu saskaņā ar Nolikuma 23.6. apakšpunktu, līdzfinansējuma saņēmējs paļaujas uz Komisijas ieskatu par projekta priekšmetu un apjomu (platība un apjoms reālajās mērvienībās).
23.7. Nolikuma 23.1. – 23.6. punktos norādīto darbību kombinācija.
24. Ja Departaments ir atzinis projekta īstenošanas faktu, līdzfinansējuma saņēmējam pilnā apmērā (izņemot pievienotās vērtības nodokli), bet ne vairāk kā 1500 euro, kompensē nomas maksu par ceļa elementa, kas tieši nepieciešams projekta īstenošanai, lietošanu, kas aprēķināta saskaņā ar Rīgas domes 12.07.2023. lēmumā Nr. RD-23-2771-lē “Par nomas maksas noteikšanu par ceļa elementu lietošanu Rīgas valstspilsētas pašvaldības administratīvajā teritorijā” norādīto metodiku.
24.1. Ja Projekta ietvaros ir paredzēta fasādes apdares atjaunošana, veicot fasādes krāsošanu vai apmešanu ar pigmentētu dekoratīvo apmetumu, līdzfinansējuma saņēmējam ir pienākums atjaunot fasādes apdari  vizuāli viendabīgi visā fasādes plaknē, nodrošinot, ka fasāde tiek uztverta kā ēkas daļa bez nolietojuma pazīmēm. Nav pieļaujamas vizuālas pārejas, salaiduma vietu pēdas (salāpījumi), nevienmērīgs krāsas biezums, kā arī toņu, tekstūras vai kvalitātes atšķirības.  Ja Projekta mērķa sasniegšanai ir nepieciešams veikt papildu būvdarbus un šāda nepieciešamība tiek konstatēta pēc Projekta iesniegšanas Konkursam, līdzfinansējuma saņēmējs šos būvdarbus sedz no pašu līdzekļiem. Papildu būvdarbu izmaksas ir uzskatāmas par neattiecināmajām izmaksām, un līdzfinansējums šādu izdevumu kompensācijai nav paredzēts.
25. Ja darbi projekta objektā ir uzsākti pirms projekta iesniegšanas Konkursam, līdzfinansējuma saņēmējam ir pienākums nodrošināt Departamenta darbiniekiem iespēju apskatīt projekta objektu būvlaukumā un iepazīties ar būvniecības dokumentiem. Departamenta darbinieku prasību neizpildes gadījumā projekts nav pieļaujams un Komisija atstāj to bez izskatīšanas. 
26. Projekts nav pieļaujams un Komisija atstāj to bez izskatīšanas, ja Projekta iesniegšanas dienā Projekta būvdarbu veikšanai nepieciešamais būvprojekts nav saskaņots Būvvaldē vai PAD.
27. [bookmark: _Hlk99636999] Ja projektā paredzēti būvdarbi, tad būvatļaujā vai paskaidrojuma rakstā (vai apliecinājuma kartē, ja būvniecības process ierosināts pirms 01.03.2022.) jābūt Būvvaldes vai PAD atzīmei vai pieņemtajam lēmumam par būvdarbu uzsākšanas nosacījumu izpildi. Iepriekš minēto atzīmi Būvvaldē vai PAD jāsaņem pirms projekta iesniegšanas Konkursam. 
Projekts, kuru īstenošanai projekta sastāvā ir iesniegta tikai krāsu pase, nav pieļaujams un Komisija atstāj to bez izskatīšanas.
28. [bookmark: _Hlk99444038] Projekta objektam nesošo konstrukciju un ārējo konstruktīvo elementu (turpmāk – Konstrukcijas) stāvoklis ir fiksējams tehniskās apsekošanas atzinumā, tehniskās izpētes atzinumā vai vizuālās apskates atzinumā (turpmāk – Atzinums), kas 12.02.2027. nav vecāks par 2 (diviem) kalendārajiem gadiem no tā sagatavošanas dienas un apjomā, kas ir norādīts Nolikuma 42.3. apakšpunktā. Atzinums projektā iekļauj ar mērķi pārliecināties, ka projekta objekts atbilst Būvniecības likuma (turpmāk - BL) 9. pantā minētajām prasībām lietošanas drošībai, kā arī mehāniskai stiprības un stabilitātei.
29. Konkursa ietvaros ir pieļaujams projekts tikai par tādu projekta objektu, kura atsevišķo Konstrukciju Atzinumā ir aprakstīts pozitīvāk par “neapmierinošu”. Projektus, kura atsevišķu Konstrukciju stāvoklis ir aprakstīts, piemēram, kā “avārijas”, “pirmsavārijas”, “nedrošs”, “neapmierinošas”, “slikts”, Komisija atstāj bez izskatīšanas. 
30. Izņēmums no Nolikuma 29. punkta ir: 
30.1. pārbūvējams vai atjaunojams projekta objekts, kurā būvdarbi tiek veikti saskaņā ar būvatļauju, kurā ir izdarīta atzīme par būvdarbu uzsākšanas nosacījumu izpildi, un būvprojekts paredz visu Konstrukciju tehniskā stāvokļa trūkumu novēršanu. Šādā gadījumā būvprojektā jāiekļauj un būvprojekta skaidrojošā aprakstā jānorāda visus trūkumus, kas ir uzskaitīti Atzinuma sadaļā “secinājumi un ieteikumi”;
30.2. projekta objekts, kurā būvdarbi tiek veikti saskaņā ar apliecinājuma karti vai paskaidrojuma rakstu, ja projekta īstenošanas laikā ir novērsts pieminekļa Konstrukciju  Nolikuma 29. punktam neatbilstošs stāvoklis;
30.3.  projekta objekts, kurā būvdarbi tiek veikti saskaņā ar apliecinājuma karti vai paskaidrojuma rakstu, un projekta Atzinuma rekomendācijās būvinženieris tieši norādījis, ka apsekoto Konstrukciju  stāvoklis nākamo trīs kalendāro gadu laika pēc projekta īstenošanas neietekmēs projekta objekta lietošanas drošību, kā arī mehānisko stiprību un stabilitāti.
31. Neatkarīgi no Atzinuma satura projekts nav pieļaujams, un ar Komisijas lēmumu tiks atstāts bez izskatīšanas, ja projekta objekta ārējās būvkonstrukcijas acīmredzami faktiski vai potenciāli apdraud cilvēku drošību (piemēram, fasāžu nestabils apmetums, nedrošie dekoratīvie elementi, balkoni, skursteņu ārējās daļas, jebkādi būvelementi, kas ir apsegti ar celtniecības sietu), un bīstamība netiks novērsta vienlaikus ar projekta īstenošanu.
32. Projekta objekta Konstrukciju  pārbūves, atjaunošanas, nostiprināšanas, konservācijas vai līdzvērtīgi būvdarbi vai remontdarbi, kā arī Nolikuma 31. punktā minētās aktivitātes jebkurā gadījumā nav Konkursā atbalstāmās darbības.
33.  Projekta aktivitātes jāveic projekta īstenošanas periodā, kas ir norādīts Nolikuma 42.8. apakšpunktā minētajā laika grafikā, turklāt nepārsniedzot periodu no 01.01.2027. līdz 15.11.2027. Būvdarbu gadījumā atbalstāmo darbību veikšanas laiks ir pierādāms ar atbilstošiem ierakstiem būvdarbu žurnālā. Projekta laika grafikā norādītajam projekta īstenošanas periodam jāsakrīt ar darbu veikšanas periodu, kas ir norādīts līgumā ar projekta darbu veicēju. Ja līgumā ar projekta darbu veicēju nav norādīts darbu izpildes periods, vai darbu izpildes periods ir atkarīgs no dažādu nosacījumu izpildes un šķēršļu novēršanas, projektu atstāj bez izskatīšanas.
34. Par vienu kadastra objektu var iesniegt tikai vienu projektu.
35. Līdzfinansējums tiek izlietots un izmaksāts saskaņā ar līgumu. Līguma paraugs ir pievienots Nolikumam kā 6. pielikums.


III. Prasības līdzfinansējuma saņēmējam

36. Projektu Konkursam var iesniegt persona, kurai nav pasludināts maksātnespējas process, netiek īstenots tiesiskās aizsardzības process vai ārpustiesas tiesiskās aizsardzības process, ja tā attiecīgi ir:
36.1. pieminekļa īpašnieks;
36.2. dzīvokļu īpašnieku kopības vai kopīpašnieku pilnvarota persona gadījumā, ja līdzfinansējums lūgts pieminekļa kopīpašumā esošās daļas saglabāšanai. 
37. Papildus Nolikuma 36. punktā noteiktajam, līdzfinansējuma saņēmējs nevar būt jebkura valsts, tajā skaitā pašvaldība, un jebkuras valsts vai pašvaldības kapitālsabiedrība, izņemot gadījumus, kad valsts vai pašvaldības kapitālsabiedrība pilda pārvaldnieka uzdevumus Dzīvojamo māju pārvaldīšanas likumā noteiktajā kārtībā. 
38. [bookmark: _Hlk99097521][bookmark: _Hlk84516368]Ja projekta objekts reģistrēts nekustamā īpašuma sastāvā, kas ir sadalīts dzīvokļa īpašumos un iepriekš minētā nekustamā īpašuma sastāvā bez projekta objekta ir reģistrētas citas būves, nekustamā īpašuma nodokļa nomaksu pārbauda personai, kuras atsevišķais īpašums atrodas projekta objektā.
39. Ja projekta objekts reģistrēts nekustamā īpašuma sastāvā, kas uz kopīpašuma tiesību pamata pieder vairākām personām un iepriekš minētā nekustamā īpašuma sastāvā bez projekta objekta ir reģistrētas citas būves, nekustamā īpašuma nodokļa nomaksu pārbauda personai, kuras lietošanas tiesības uz dzīvokli, kas atrodas projekta objektā, ir reģistrētas iepriekš minētā nekustamā īpašuma zemesgrāmatas nodalījumā, un iepriekš minētais dzīvoklis ir nepārprotami identificējams NEKIP.
40. Projektus Konkursam kopīgi var iesniegt līdzfinansējuma saņēmēji, kuru īpašumā esošie projekta objekti atrodas blakus. Ja kaut viens no kopīgi iesniegtiem projektiem tiek noraidīts vai atstāts bez izskatīšanas Konkursa gaitā, pārējie līdzfinansējuma saņēmēji zaudē tiesības saņemt vērtējumu atbilstoši Nolikuma 48.4.3. apakšpunktā noteiktajam kritērijam un tiek vērtēti kā atsevišķi iesniegtie projekti. Ja kaut viens no kopīgi iesniegtiem projektiem pēc to apstiprināšanas netiek īstenots, tostarp netiek noslēgts līgums, tiesības saņemt līdzfinansējumu zaudē visi līdzfinansējuma saņēmēji, kuri kopīgi ir iesnieguši projektus. Šis punkts nav piemērojams, ja projektus par projekta objektiem, kas atrodas blakus, iesniedz viens līdzfinansējuma saņēmējs, vai vienai personai pieder īpašuma tiesības vai daļas kopīpašumā projekta objektos, kas atrodas blakus.
41. Projektu Konkursam nevar iesniegt tāda projekta objekta saglabāšanai, kura īpašnieks ir jebkura valsts, pašvaldības, jebkuras valsts vai pašvaldības kapitālsabiedrība. 



IV. Projekta saturs

42. Piesakoties Konkursam, projektu veido šādi dokumenti:
42.1. [bookmark: _Hlk99440920]aizpildīta un parakstīta Pieteikuma veidlapa (Nolikuma 1. pielikums);
42.2. dokumenti, kas apliecina līdzfinansējuma saņēmēja tiesības pārstāvēt projekta objekta īpašnieku (kopīpašniekus), ja: 
41. 
42. 
42.2. 
42.2.1. projekta objekta īpašnieks (kopīpašnieki) ir fiziskās personas, tad pārstāvību noformē ar notariāli apliecinātu pilnvaru;
42.2.2. projekta objekta īpašnieks (kopīpašnieki) ir juridiskās personas, tad pārstāvību noformē ar rakstveida pilnvaru (bez notariāla apliecinājuma);
42.2.3. ja projekta objekts ir dzīvokļu īpašumos sadalītais kopīpašums, tad pārstāvību pamato:
42.2.3.1. ar dzīvokļu īpašnieku kopības lēmumu, kas pieņemts atbilstoši Dzīvokļa īpašuma likuma prasībām;
42.2.3.2. ar sākotnējo dzīvokļu īpašnieku kopsapulces/balsojuma protokolu (turpmāk – Protokols) un atkārtoti organizētās kopsapulces/aptaujas lēmumu (turpmāk – Atkārtotais lēmums), ja sākotnējā dzīvokļu īpašnieku kopsapulce/aptauja nav bijusi lemttiesīga dzīvokļu īpašnieku kvoruma trūkuma dēļ un tā tiek organizēta atkārtoti. Atkārtotam lēmumam jāatbilst Dzīvokļa īpašuma likuma 19.1 vai 20.2 panta prasībām, tajā skaitā:
42.2.3.2.1. atkārtotai kopsapulcei/aptaujai jābūt sasauktai vai noorganizētai ne vēlāk kā viena mēneša laikā pēc sākotnējās kopsapulces/aptaujas;
42.2.3.2.2. atkārtotajā kopsapulcē/aptaujā pieņemtam lēmumam jābūt iekļautam sākotnējās kopsapulces/aptaujas darba kārtībā/izlemjamo jautājumu sarakstā;
42.2.3.2.3. atkārtotās kopsapulces/aptaujas dalībnieku reģistrācijas sarakstā reģistrētie dzīvokļu īpašnieki pārstāvēja vairāk nekā vienu trešdaļu no visiem dzīvokļu īpašumiem, un "par" nobalsojuši vairāk nekā puse no atkārtotajā kopsapulcē/aptaujā pārstāvēto dzīvokļu īpašumu īpašniekiem;
42.2.3.2.4. [bookmark: _Hlk84517040]atkārtotais lēmums nav spēkā un projektu atstāj bez izskatīšanas, ja sākotnējais lēmums ir pieņemts pēc 11.01.2027.
[bookmark: _Hlk84516415]No dzīvokļu īpašnieku kopības lēmumiem nepārprotami jāsecina, par ko nobalsoja dzīvokļu īpašumu īpašnieki (Dzīvokļu īpašnieku kopības lēmumiem jāsatur lemjošā daļa). Dzīvokļu īpašnieku kopības lēmumiem jāpievieno pilnvaru apliecinātās kopijas, ja dzīvokļa īpašuma īpašnieka vietā balsoja cita persona. Dzīvokļu īpašnieku kopības lēmuma lemjošās daļas piemērs ir norādīts Nolikuma 7. Pielikumā. Atkārtoti organizētās kopsapulces/aptaujas lēmuma piemērs ir norādīts Nolikuma 8. Pielikumā;
42.2.4. ja projekta objekts ir dzīvokļu īpašumos nesadalītais kopīpašums un zemesgrāmatu nodalījumā katram kopīpašniekam nav norādītas lietošanā esošās būves (būvju telpu grupas) vai nav reģistrēts ieraksts par lietošanas kārtības līgumu, tad pārstāvību var noformēt privātā kārtā noslēdzot sabiedrības līgumu. Sabiedrības līgumu jāparaksta visiem kopīpašniekiem, ja zemesgrāmatu nodalījumā katram kopīpašniekam ir norādītas lietošanā nodotas būves (būvju telpu grupas) vai ir reģistrēts ieraksts par lietošanas kārtības līgumu, sabiedrības līgumu var parakstīt tikai tie kopīpašnieki, kuru lietošanā ir projekta objekts (visas telpu grupas projekta objektā). Zemesgrāmatas nodalījumā (zemesgrāmatā reģistrētā lietošanas kārtības līgumā) norādīto būvju (telpu grupu) numuriem vai kadastra apzīmējumiem jāatbilst projekta objekta aktuālajā būves kadastrālās uzmērīšanas lietas eksplikācijā norādītajiem būves (telpu grupu) numuriem vai kadastra apzīmējumiem. Sabiedrības līgumam jāpievieno pilnvaru apliecinātās kopijas, ja kopīpašnieka vietā sabiedrības līgumu parakstīja cita persona, kā arī šā apakšpunkta prasībām atbilstoša lietošanas kārtības līguma, par kuru ir izdarīts ieraksts zemesgrāmatu nodalījumā, atvasinājumu, ja sabiedrības līgumu parakstīja tikai tie kopīpašnieki, kuru lietošanā ir projekta objekts (visas telpu grupas projekta objektā). Sabiedrības līguma piemērs ir norādīts Nolikuma 9. pielikumā. 
Visos gadījumos no pārstāvību pamatojoša dokumenta nepārprotami jāsecina, ka pilnvarnieks ir tiesīgs nodrošināt projekta īstenošanu, būt par personu, kura no sava norēķina konta norēķinās ar būvkomersantu, pārstāvēs pilnvarojuma devējus Konkursā ar visām procesuālajām tiesībām, parakstīs līdzfinansējuma līgumu un vienošanās pie tā, kā arī saņems savā norēķinu kontā līdzfinansējuma maksājumu.
42.3. [bookmark: _Hlk99444103]Atzinums, kas 12.02.2027. nav vecāks par 2 (diviem) kalendārajiem gadiem no tā sagatavošanas dienas. Atzinumam jāatbilst Ministru kabineta 15.06.2021. noteikumu Nr. 384 “Būvju tehniskās apsekošanas būvnormatīvs LBN 405-21” prasībām. Ja Atzinums izstrādāts līdz 01.11.2021., tad tam jāatbilst paraugam, kas ir apstiprināts ar Ministru kabineta 30.06.2015. noteikumu Nr. 337 “Noteikumi par Latvijas būvnormatīvu LBN 405-15 “Būvju tehniskā apsekošana”” pielikumu.
Atzinumam obligāti jāsatur slēdziens par šādām būves daļām:
1) pamati;
2) nesošās sienas, ailu sijas un pārsedzes;
3) karkasa elementi: kolonnas, rīģeļi un sijas;
4) pašnesošās sienas;
5) pagraba, starpstāvu, bēniņu pārsegumi;
6) jumta nesošā konstrukcija;
7) balkoni un jumtiņi;
8) dūmeņi.
[bookmark: _Hlk85012706]Ja Atzinumā konstatēts Nolikuma 29. punktam neatbilstošs būves atsevišķas daļas tehniskais stāvoklis (lokāli bojājumi), tad Atzinumā jābūt secinājumam par attiecīgās būves daļas tehniskā stāvokļa ietekmi uz būves kopējo atbilstību BL 9. pantā minētajām būtiskajām prasībām.
Ja projekta objektā nav kādas no iepriekš minētām būves daļām, šo faktu jānorāda Atzinumā.
Ja būves Konstrukciju stāvoklis atbilst Nolikuma 29. punktā norādītajam, Atzinuma kopsavilkumā obligāti jāietver vārdus “būve atbilst Būvniecības likuma 9. pantā minētajām lietošanas drošības, mehāniskas stiprības un stabilitātes prasībām”, tos nepārveidojot un nepapildinot ar atrunām. Iepriekš minēto vārdu neesamība vai pārveidošana pati par sevi ir priekšnosacījums projekta atstāšanai bez izskatīšanas.
Ja noteikto Konstrukciju stāvoklis neatbilst Nolikuma 29. punktā norādītajam, Atzinuma rekomendācijās būvinženieris iekļauj priekšrakstu to novēršanai, ievērojot Nolikuma 30.2. vai 30.3. apakšpunktu.
Secinājums par būves atbilstību BL 9. pantam nedrīkst būt pretrunā ar apsekoto būves daļu stāvokļa aprakstu Atzinumā un Nolikuma 29. punktu. Konstatējot pretrunu, projektu atstāj bez izskatīšanas.
Projekta objekta pārbūves gadījumā Atzinums ir būvprojekta sastāvā esošais tehniskās apsekošanas atzinums.
42.4. dokumenti, kuri apliecina projekta būvdarbu saskaņošanu Būvvaldē vai PAD atbilstoši Nolikuma 27. punktā noteiktajam;
42.5. [bookmark: _Hlk99357744][bookmark: _Hlk84505478]ja projekta objekts ir: valsts, reģiona vai vietējās nozīmes piemineklis; vai atrodas valsts, reģiona vai vietējās nozīmes kultūras pieminekļa aizsardzības zonā; vai atrodas valsts vai reģiona nozīmes pilsētbūvniecības kultūras pieminekļa teritorijā  NKMP izsniegtā darbu veikšanas atļauja, kurā (NKMP atļaujas punkts “darbi izpildāmi saskaņā ar”) ir saskaņots Nolikuma 42.4. apakšpunktā norādītais dokuments. NKMP atļaujai jābūt spēkā vismaz līdz projekta noslēdzošai aktivitātei atbilstoši Nolikuma 42.8. apakšpunktā norādītajam projekta īstenošanas laika grafikam. Gadījumā, ja uz iesniegumu par NKMP atļaujas saņemšanu nav saņemta NKMP atbilde (skat. Nolikuma 48.2.9. apakšpunktu), tad jāiesniedz dokuments, kas apliecinātu datumu, kurā attiecīgais iesniegums ir iesniegts NKMP. Atsevišķos gadījumos atbilstoši kultūras pieminekļu aizsardzības regulējošiem normatīvajiem aktiem - Pašvaldības izsniegtā darbu veikšanas atļauja (ja attiecināms).
42.6. [bookmark: _Hlk21986695]Tāme, kurā ir norādītas visas Nolikuma 42.9. apakšpunktā minētā būvdarbu līgumā paredzētās būvniecības izmaksas projekta ietvaros veicamajiem projekta objekta saglabāšanas darbiem, atsevišķi uzrādot attiecināmo izmaksu aprēķina summu, no kuras tika aprēķināta pieprasītā līdzfinansējuma summa; Tāmi sagatavo atbilstoši paraugam (Nolikuma 2. pielikums), pielietojot tīmekļa vietnē www.atjauno.riga.lv pieejamo elektronisko formu. Tāme jāiesniedz parakstīta papīra dokumenta vai elektroniski (e-doc) formā un neparakstīta elektroniski .xls faila formātā, saglabājot aprēķina formulas. Tāmes aprēķinos ievēro Latvijas būvnormatīva LBN 501-17 “Būvizmaksu noteikšanas kārtība” (turpmāk – LBN 501-17; apstiprināts ar Ministru kabineta 03.05.2017. noteikumiem Nr. 239 „Noteikumi par Latvijas būvnormatīvu LBN 501-17 “Būvizmaksu noteikšanas kārtība”, 5. (Lokālā tāme) un 6. (Kopsavilkuma aprēķins) pielikumā noteikto būvizmaksu noteikšanas kārtību. Tāmi sastāda sertificēts būvinženieris un saskaņo būvkomersants, ar kuru līdzfinansējuma saņēmējs ir noslēdzis Nolikuma 42.9. apakšpunktā norādīto būvdarbu līgumu. Tāmei jābūt parakstītai no darbu veicēja un līdzfinansējuma saņēmēja puses. Gadījumos, ja Tāmē ietvertie darbi un tās noformējums ir identiski ar būvdarbu līguma pielikumā esošo tāmi, to atkārtoti parakstītu papīra vai elektroniski e-doc dokumenta formā nav nepieciešams iesniegt.
42.6.1. Ja atbilstoši darbu organizēšanas shēmai (plānam) projekta īstenošanai ir nepieciešamas sastatnes (vai līdzvērtīgi mehānismi), Tāmē obligāti atsevišķi norāda montāžas, demontāžas, transportēšanas, atšifrētas sastatņu uzturēšanas un izmantošanas (piemēram, sastatņu aizsargsieta montāža, aizsargjumtiņu virs ieejas mezgliem ierīkošana), kā arī nomas izmaksas. Nomātiem mehānismiem obligāti norāda nomas periodu dienās un platību. Virsizdevumus, kas nav saistīti ar sastatņu (vai līdzvērtīgo mehānismu) uzturēšanu (piemēram, izmaksas, kuras saistītas ar būvdarbu organizēšanu, vadīšanu, darba aizsardzību un apdrošināšanu), kā arī būvkomersanta peļņa, jānorada Tāmes atbilstošajās ailes ārpus ailes “attiecināmas izmaksas kopā”.
42.6.2. Komisija vai Departamenta struktūrvienība var uzlikt pienākumu līdzfinansējuma saņēmējam detalizēt un atšifrēt Tāmes saturu, tai skaitā, izteikt atsevišķas Tāmes pozīcijas citās mērvienības. Ja līdzfinansējuma saņēmējs paredzējis projektā norādītos darbus pilnībā vai daļēji veikt, pielietojot savus materiālus vai personālu, tāmes sagatavošanā pašu spēkiem veikto darbu izmaksas jānorāda atsevišķi;
42.7. [bookmark: _Hlk21986733]Tehniskie dokumenti:
42.7.1.  būvprojekta (arī būvprojekta minimālā sastāvā) risinājumi, kuri attiecas uz Tāmē norādītiem darbiem, tai skaitā, rasējumi, kuri attiecas uz Tāmē norādītiem darbiem, būvprojekta (arī būvprojekta minimālā sastāvā) sastāvā esošais paskaidrojuma raksts (apliecinājuma kartes gadījumā – skaidrojošais apraksts), kā arī darbu organizācijas projekta shēma (plāns) vai darbu organizēšanas shēma. Minēto dokumentu atvasinājumi nav jāiekļauj projekta sastāvā, ja tie ir iesniegti elektroniski Būvniecības informācijas sistēmā (turpmāk – BIS) un Pieteikuma veidlapā (Nolikuma 1. pielikums) ir norādīts BIS lietas numurs;
42.7.2. ja līdzfinansējuma saņēmējs vēlas pamatot projekta objekta pieņemšanas ekspluatācijā gadu, kas ir atšķirīgs no aktuālās būves kadastrālās uzmērīšanas lietā norādīta - būves kadastrālās uzmērīšanas lieta pirms būves datu aktualizācijas, kurā ir norādīts projekta objekta ekspluatācijas uzsākšanas gads, lēmums, izziņa, būvniecību regulējošajos normatīvajos aktos noteiktā kārtībā sagatavota un Būvvaldes vai PAD apstiprināta informācija, kas satur norādes par ekspluatācijas uzsākšanas gadu;
42.7.3.  ja vienlaikus ar projekta īstenošanu paredzēts novērst Nolikuma 30.2. apakšpunktā vai 31. punktā norādītos trūkumus – būvniecības speciālista sagatavotie tehniskie risinājumi, kas ir saskaņoti Būvvaldē vai PAD;
42.7.4. Departamentam ir tiesības pieprasīt pamatot atjaunojamo logu un durvju atbilstību vēsturiskajam (oriģinālajam) logu un durvju risinājumam, iesniedzot arhitektoniski māksliniecisko inventarizāciju (vai izpēti), vai sertificēta arhitekta vai mākslas vēsturnieka slēdzienu;
42.8. no darbu veicēja un līdzfinansējuma saņēmēja puses parakstīts projekta īstenošanas laika grafiks, kas ir noformēts saskaņā ar Nolikuma 3. pielikumu, pielietojot tīmekļa vietnē www.atjauno.riga.lv pieejamo elektronisko formu. Projekta īstenošanas laika grafikā norādītajām projekta ieviešanas aktivitātēm darbu veikšanas ietvaros jāsakrīt ar Tāmē norādītiem darbiem, kā arī 42.9. apakšpunktā norādītā būvdarbu līgumā noteiktajām aktivitātēm un būvdarbu izpildes termiņiem. Laika grafikā jābūt noteiktam kopējam projekta īstenošanas termiņam, nepārsniedzot Nolikuma 15. punktā noteikto projekta noslēdzošās aktivitātes īstenošanas maksimālo beigu termiņu;
42.9. [bookmark: _Hlk99710122]projekta īstenošanai noslēgtais būvdarbu līgums ar pielikumiem, tai skaitā, tāmi un grafiku, no kuriem ir iespējams iegūt nepārprotamu informāciju par būvdarbu izpildes termiņiem, būvdarbu apjomiem un summām. Būvdarbu līguma tāmes veicamo darbu nosaukumiem, apjomiem un summām jāsatur Nolikuma 42.6. apakšpunktā minētās Tāmes veicamo darbu nosaukumus, apjomus un summas;
42.10. [bookmark: _Hlk99538849]projekta objekta fotoattēla krāsaina izdruka, kurā ar grafiskiem līdzekļiem ir atzīmēta projekta ietvaros saglabājamā projekta objekta daļa, kas pierāda projekta objekta atbilstību Nolikuma 10. punktam;
42.11. projektēšanas izdevumus apliecinošie dokumenti:
42.11.1. projektētāja piestādītos rēķinus par pilnu Tāmē noteikto darbu izpildi (turpmāk – Rēķini), kuri atbilst projektēšanas līgumam;
42.11.2. maksājumu apliecinošos dokumentus (bankas apliecināts veiktā maksājuma uzdevums vai bankas elektroniski parakstīts maksājuma uzdevums, kurš ir iesniegts uz elektronisko datu nesēja atbilstoši Departamenta norādījumiem), kuros:
42.11.2.1 kā maksājuma saņēmējs ir norādīts projektētājs;
42.11.2.2 maksājuma mērķī ir norāde uz Rēķiniem vai projektēšanas līguma izpilddokumentiem, kas ļauj nepārprotami secināt, ka ir apmaksāts projektēšanas līguma priekšmets;
42.11.3. projektēšanas līguma (ar visiem pielikumiem) kopija.

V. Projekta dokumentu noformēšana un iesniegšana

43. Projekts uzskatāms par iesniegtu, ja :
43.1. līdz 12.02.2027. plkst. 9:00 papīra dokumenta veidā iesniegti vismaz šādi dokumenti:
43.1.1.  projekta titullapa, kas noformēta atbilstoši nolikuma 44.3. apakšpunktā noteiktajam;
43.1.2.  projekta satura rādītājs (Nolikuma 4. pielikums), kurā ir uzskaitīti visi dokumenti, kas iesniedzami Konkursa ietvaros;
43.1.3.  aizpildīta un parakstīta Pieteikuma veidlapa (Nolikuma 1. pielikums). Nolikuma 40. punktā minētajā gadījumā Pieteikuma veidlapa (Nolikuma 1. pielikums) aizpildāma kopīgi. Pieteikumu veidlapu eksemplāru skaitam jāatbilst kopīgi iesniedzamo projektu skaitam. Katram projektam pievieno vienu Pieteikuma veidlapas eksemplāru;
43.1.4.  elektroniskā sūtījuma ekrānattēls, kas apliecina, ka projekta sastāvā esošie dokumenti iesniegti elektroniski un kurā redzams elektroniskā sūtījuma adresāts, nosūtīšanas datums un laiks, kā arī pievienotie faili; (ja attiecināms)
43.1.5. pārējie projekta dokumenti (Nolikuma 42. Punkts), ja tos paredzēts iesniegt papīra formātā (ja attiecināms);
43.2. un līdz iepriekšējās darba dienas plkst. 17:00 elektroniski  iesniegti  pārējie projekta sastāvā esošie dokumenti (Nolikuma 42. Punkts), ja tos paredzēts iesniegt elektroniski (ja attiecināms);
43.3. ir ievērots nosacījums, ka dokumentiem jābūt sagatavotiem latviešu valodā, datorrakstā, jābūt skaidri salasāmiem, bez labojumiem un dzēsumiem, dokumentiem svešvalodās jābūt pievienotam tulkojumam valsts valodā.
44. Iesniedzot projekta dokumentus papīra formātā:
44.1. Nolikuma 43.1. apakšpunktā norādītajiem dokumentiem jāpievieno pārējie (Nolikuma 42. punkts) projekta dokumenti, kas tiek iesniegti parakstīti, sašujot tos vienā sējumā atbilstoši satura rādītājā (Nolikuma 4. pielikums) norādītajai secībai un ievietoti vienā slēgtā aploksnē;   
44.2. Projekta dokumentus - oriģinālus vai to atvasinājumus sagatavo un iesniedz, ievērojot Ministru kabineta 04.09.2018. noteikumus Nr. 558 „Dokumentu izstrādāšanas un noformēšanas kārtība”;
44.3. Projekta titullapā norāda šādu informāciju (Nolikuma 43.1.1. apakšpunktā minētais dokuments):
44.3.1. projekta objekta adrese un kadastra apzīmējums;
44.3.2. informācija par līdzfinansējuma saņēmēju: 
44.3.2.1. juridiskām personām – nosaukums un reģistrācijas numurs;
44.3.2.2. fiziskām personām – vārds un uzvārds; 
44.3.3. Konkurss, kurā ir iesniegts projekts;
44.3.4. projekta ietvaros paredzētās darbības saskaņā ar Nolikuma 23. punktu;
44.3.5. pieprasītā līdzfinansējuma summa;
44.4. Iesniedz slēgtā aploksnē, uz kuras ir norādīta šāda informācija:
44.4.1. saņēmējs: Rīgas valstspilsētas pašvaldības Īpašuma departaments;
44.4.2. norāde “Konkursam “Rīgas līdzfinansējums atsevišķu vēsturisko būvju saglabāšanai 2027. gadā””;
44.4.3. projekta objekta adrese un kadastra apzīmējums;
44.4.4. informācija par līdzfinansējuma saņēmēju, ievērojot Nolikuma 44.3.2. apakšpunktā noteikto;
44.4.5. līdzfinansējuma saņēmēja korespondences adrese;
44.4.6. Nolikuma 40. punktā minētajā gadījumā projektus iesniedz vienā slēgtā aploksnē.
44.5. Dokumentus iesniedz:
44.5.1. personīgi Departamenta Klientu apkalpošanas centrā (turpmāk - KAC),  Kalēju ielā 10, Rīgā. KAC darba laiki norādīti tīmekļa vietnē id.riga.lv. Iesniedzot projektu tiek aizpildīta apstiprinājuma veidlapa (Nolikuma 5. pielikums) vai;
44.5.2. nosūta ar kurjeru Departamenta Būvju sakārtošanas pārvaldei (turpmāk – BSP) pēc adreses: Rīgas valstspilsētas pašvaldības Īpašuma departamenta Būvju sakārtošanas pārvalde, Riharda Vāgnera iela 5, Rīga, LV – 1050.
44.6. Visi ar kurjeru nogādātie sūtījumi, kuri tiks saņemti pēc Nolikuma 43.1 apakšpunktā norādītā termiņa, vai uz kuru aploksnēm nav norādīta Nolikuma 44.4. apakšpunktā minētā informācija, neatvērti vienas darba dienas laikā tiks nosūtīti pa pastu uz aploksnē norādīto sūtītāja korespondences adresi. Departaments neatbild par kurjerpasta nogādāto sūtījumu nokavējumiem. Projekti, kuri tiek iesniegti ar nokavēšanos personīgi, netiek pieņemti.
45. Iesniedzot projekta dokumentus elektroniski:
45.1. Dokumentiem (dokumentu oriģināliem vai to atvasinājumiem) jābūt  parakstītiem ar drošu elektronisko parakstu, kurš satur laika zīmogu;
45.2. Projekta dokumentus - oriģinālus vai to atvasinājumus sagatavo un iesniedz, ievērojot Ministru kabineta 28.06.2005. noteikumus Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”;
45.3. Dokumentus iesniedz : nosūtot uz Departamenta e-pasta adresi: atjauno@riga.lv vismaz vienu darba dienu pirms 43.1. punktā norādīto dokumentu  iesniegšanas (līdz iepriekšējās darba dienas plkst. 17:00)., elektroniskā sūtījuma teksta daļā iekļaujot norādi uz konkursu, projekta objekta adresi un kadastra apzīmējumu.
46. Ja projekts pilnā apjomā ir iesniegts līdz 02.02.2027. plkst. 09:00. un ir ievērots nosacījums par elektronisko dokumentu iesniegšanu pirms dokumentu iesniegšanas papīra formātā, kā arī projektā nav konstatēti 48.1. un 48.2. apakšpunktos minētie trūkumi, atbilstoši Nolikuma 48.4.5. apakšpunktam projektam tiks piešķirti papildus 5 punkti.
47. Visas izmaksas, kas saistītas ar projekta sagatavošanu un iesniegšanu, sedz līdzfinansējuma saņēmējs vai projekta objekta īpašnieki.

VI. Projekta vērtēšanas kritēriji

48. Iesniegtie projekti tiek vērtēti pēc šādiem kritērijiem:

	48.1. Neprecizējamie atbilstības (projekta pieļaujamības) kritēriji

	Nr.
	Kritērijs
	Projektā iekļautie dokumenti, kuri tiek ņemti vērā vērtējumā
(ja attiecināms)
	Vērtēšanas sistēma

	48.1.1.
	Līdzfinansējuma saņēmēja pieļaujamība 
	Nolikuma III. nodaļa, 42.2. apakšpunktā norādītie dokumenti, Pašvaldības
Finanšu departamenta sniegta informācija, aizpildīts un parakstīts pieteikums (Nolikuma 1. pielikums)
	Atbilst vai neatbilst

	48.1.2.
	Projekta satura pieļaujamība - projekts satur visus Nolikuma 42. punktā norādītos dokumentus un informāciju (izņemot Nolikuma 42.6., 42.8., 42.9. un 42.11. apakšpunktos norādītos dokumentus). Dokumentu vai informācijas apjoms un saturs atbilst Nolikuma attiecīgajam apakšpunktam.
	Nolikuma 42. punktā norādītie dokumenti
	Atbilst vai neatbilst

	48.1.3.
	Projekta objekta pieļaujamība - projekta objekts atbilst Saistošo noteikumu un Nolikuma prasībām attiecībā uz tā statusu, atrašanas vietu, būves galveno lietošanas veidu, ekspluatācijas pieņemšanas gadu, ārsienu materiālu, kultūrvēsturiskās vērtības līmeni, pieejamība sabiedrības apskatei, Pašvaldības līdzfinansējuma kumulācijas nepieļaujamība
	Rīgas vēsturiskā centra saglabāšanas un aizsardzības likuma 1. un 2. pielikums, Rīgas teritorijas plānojuma 19. pielikums, Saistošo noteikumu 1.  punkts, 14.1. apakšpunkts, NEKIP informācija, tīmekļa vietne www.mantojums.lv, tīmekļa vietne www.rdpad.lv, BIS, Nolikuma 42.10. apakšpunktā minētais dokuments, ja ir pievienots attiecīga satura dokuments - Nolikuma 42.7.2. apakšpunkts, aizpildīts un parakstīts pieteikums (Nolikuma 1. pielikums)
	Atbilst vai neatbilst

	48.1.4.
	Būvdarbu veikšanai projekta sastāvā iesniegta tikai krāsu pase
	Nolikuma 27. punkts
	Atbilst vai neatbilst

	48.1.5.
	Projekta intertemporālā pieļaujamība – projekta īstenošanas termiņš atbilst Nolikuma 15. un 33. punktam
	Nolikuma 42.8. un 42.9. apakšpunktā minētais dokuments
	Atbilst vai neatbilst

	48.1.6.
	Projektā norādītās darbības ir atbalstāmās darbības saskaņā ar Nolikuma II. nodaļu
	Nolikuma 42.4., 42.6., 42.7. un 42.9. apakšpunktā minētie dokumenti
	Atbilst vai neatbilst

	48.1.7.
	Departamenta darbiniekiem liegts apsekot projekta objektu vai nav iesniegti pieprasītie dokumenti
	Nolikuma 25. punkts
	Atbilst vai neatbilst

	48.1.8.
	Ierobežojumi, kad aizliegts iesniegt projektu Konkursam
	Nolikuma 11. un 12. punkts
	Atbilst vai neatbilst

	48.2. Trūkumi (projekta pieļaujamības kritēriji) projektā, kuru novēršana ļaus turpināt dalību Konkursā

	48.2.1.
	Iesniegtajos pilnvarojuma dokumentos noteiktais pilnvarojuma apjoms neatbilst Nolikumā noteiktajam
trūkums tiek novērsts, iesniedzot papildus pilnvarojuma dokumentus vai jaunu atbilstoša apjoma pilnvarojuma dokumentu;
trūkuma novēršanas termiņš – divas kalendāra nedēļas
	Nolikuma 42.2. apakšpunkts
	Atstāt projektu bez virzības trūkumu novēršanai, ja trūkums 48.2.1. apakšpunktā noteiktajā termiņā ir novērsts, tad projekts tiek vērtēts atbilstoši 48.3.un 48.4. 
apakšpunktos noteiktiem kritērijiem

	48.2.2.
	Pilnvarojuma dokumentiem vai citiem dokumentiem nav pievienota pilnvara rīkoties kopīpašnieka vai dzīvokļa īpašnieka vārdā
trūkums tiek novērsts: iesniedzot trūkstošo pilnvarojuma dokumentu
maksimālais trūkuma novēršanas termiņš – divas kalendāra nedēļas
	Nolikuma 42.2. apakšpunkts
	Atstāt projektu bez virzības trūkumu novēršanai, ja trūkums 48.2.2. apakšpunktā noteiktajā termiņā novērsts, tad projekts tiek vērtēts atbilstoši 48.3. un 48.4. 
apakšpunktos noteiktiem kritērijiem

	48.2.3.
	Iesniegtie pilnvarojuma dokumenti ir noformēti, neievērojot Nolikuma un/vai normatīvo aktu prasības
trūkums tiek novērsts: iesniedzot atbilstoši noformētu pilnvarojuma dokumentu;
trūkuma novēršanas termiņš – divas kalendāra nedēļas
	Nolikuma 42.2. apakšpunkts
	Atstāt projektu bez virzības trūkumu novēršanai, ja trūkums 48.2.3. apakšpunktā noteiktajā termiņā novērsts, tad projekts tiek vērtēts atbilstoši 48.3. un 48.4. apakšpunktos noteiktiem kritērijiem

	48.2.4.
	Nav iesniegts lietošanas kārtības līgums kopīpašuma, kas nav sadalīts dzīvokļu īpašumos, gadījumā, ja sabiedrības līgumu parakstīja tikai projekta objekta (tā visu telpu grupu) lietotāji
trūkums tiek novērsts: iesniedzot lietošanas kārtības līgumu vai iegūstot trūkstošus kopīpašnieku parakstus;
trūkuma novēršanas termiņš: divas kalendāra nedēļas
	Nolikuma 42.2.4. apakšpunkts
	Atstāt projektu bez virzības trūkumu novēršanai, ja trūkums 48.2.4. apakšpunktā noteiktajā termiņā novērsts, tad projekts tiek vērtēts atbilstoši 48.3. un 48.4. apakšpunktos noteiktiem kritērijiem

	48.2.5.
	Nav iesniegta Tāme elektroniskā veidā vai nav aprēķinu formulu
trūkums tiek novērsts: iesniedzot tāmi elektroniskā veidā;
trūkuma novēršanas termiņš: piecas darba dienas
	Nolikuma 42.6. apakšpunkts
	Atstāt projektu bez virzības trūkumu novēršanai, ja trūkums 48.2.5. apakšpunktā noteiktajā termiņā novērsts, tad projekts tiek vērtēts atbilstoši 48.3. un 48.4. apakšpunktos noteiktiem kritērijiem

	48.2.6.
	Projekts nav noformēts atbilstoši Nolikuma V. nodaļas prasībām
trūkums tiek novērsts: ierodoties personīgi BSP un noformējot projektu atbilstoši Nolikuma V. nodaļas prasībām;
trūkuma novēršanas termiņš: divas darba dienas
	Nolikuma V. nodaļa
	Atstāt projektu bez virzības trūkumu novēršanai, ja trūkums 48.2.6. apakšpunktā noteiktajā termiņā novērsts, tad projekts tiek vērtēts pēc 48.3. un 48.4. apakšpunktā noteiktiem kritērijiem

	48.2.7.
	Nav iesniegts būvdarbu līgums ar pielikumiem 
trūkums tiek novērsts: iesniedzot būvdarbu līgumu ar pielikumiem;
trūkuma novēršanas termiņš: piecas darba dienas
	Nolikuma 42.9. apakšpunkts
	Atstāt projektu bez virzības trūkumu novēršanai, ja trūkums 48.2.7. apakšpunktā noteiktajā termiņā novērsts, tad projekts tiek vērtēts pēc 48.3. un 48.4. apakšpunktā noteiktiem kritērijiem

	48.2.8.
	[bookmark: _Hlk101962949]Būvatļaujā, apliecinājuma kartē vai paskaidrojuma rakstā nav atzīmes par būvdarbu uzsākšanas nosacījumu izpildi, bet pieteikums minētās atzīmes saņemšanai ir iesniegts PAD vismaz 5 darba dienas pirms projekta iesniegšanas termiņa beigām. 
Trūkums tiek novērsts: iesniedzot dokumentu, kas apliecina projekta būvdarbu saskaņošanu ar PAD;
trūkuma novēršanas termiņš: trīs kalendāra nedēļas
	Nolikuma 42.4. apakšpunkts
	Atstāt projektu bez virzības trūkumu novēršanai, ja trūkums 48.2.8. apakšpunktā noteiktajā termiņā novērsts, tad projekts tiek vērtēts pēc 48.3. un 48.4. apakšpunktā noteiktiem kritērijiem

	48.2.9.
	Nav iesniegta NKMP atļauja vai iesniegtās NKMP atļaujas termiņš neatbilst projekta īstenošanas laika grafikam, bet iesniegums atļaujas saņemšanai vai pagarināšanai ir iesniegts NKMP vismaz 30 dienas pirms projekta iesniegšanas termiņa beigām.
Trūkums tiek novērsts: iesniedzot NKMP atļauju;
trūkuma novēršanas termiņš: trīs kalendāra nedēļas
	Nolikuma 42.5. apakšpunkts
	Atstāt projektu bez virzības trūkumu novēršanai, ja trūkums 48.2.9. apakšpunktā noteiktajā termiņā novērsts, tad projekts tiek vērtēts pēc 48.3.  un 48.4. apakšpunktā noteiktiem kritērijiem

	48.2.10.
	Iesniegtajā Atzinumā informācijas apjoms un saturs neatbilst Nolikuma 42.3. apakšpunktam.
Trūkums tiek novērsts: iesniedzot Nolikuma 42.3. apakšpunkta prasībām atbilstošu Atzinumu;
trūkuma novēršanas termiņš: trīs kalendāra nedēļas
	Nolikuma 42.3. apakšpunkts
	Atstāt projektu bez virzības trūkumu novēršanai, ja trūkums 48.2.10. apakšpunktā noteiktajā termiņā novērsts, tad projekts tiek vērtēts pēc 48.3. un 48.4. apakšpunktā noteiktiem kritērijiem

	48.3. Apstiprināmā projekta nosacījumi

	48.3.1.
	Tāmē vai izstrādājuma tāmē iekļautās izmaksas atbilst iesniegtiem tehniskiem dokumentiem un to aprēķinā nav aritmētisku kļūdu. Tāmē norādītās mērvienības ļauj nepārprotami konstatēt  izpildāmus darbus projekta īstenošanas procesā.
	Nolikuma 42.6. un 42.7. apakšpunktos norādītie dokumenti
	Atbilst, neatbilst vai precizējams

	48.3.2.
	Visas Tāmē iekļautās izmaksas ir attiecināmas. Tāmē norādītās darbības sakrīt ar attiecīga būvniecības līguma darbībām.
	Nolikuma 42.6. un 42.7. apakšpunktos norādītie dokumenti; Nolikuma 42.9. apakšpunktā minētais dokuments
	Atbilst, neatbilst vai precizējams

	48.3.3.
	Iesniegtajā laika grafikā ir atspoguļotas visas projekta aktivitātes un laika grafiks ir noformēts atbilstoši Nolikuma prasībām. Grafikā norādītās aktivitātes un to izpildes termiņi sakrīt ar attiecīga būvniecības līguma aktivitātēm (būvdarbu gadījumā). 
	Nolikuma 42.8. apakšpunktā minētais dokuments; Nolikuma 42.9. apakšpunktā minētais dokuments
	Atbilst, neatbilst vai precizējams



48.4. Apstiprināšanas (sacīkstes) kritēriji:

	
	Kritērijs
	Maksimālais punktu skaits

	48.4.1.
	Projekta objekts:
	

	
	koka ēka, kas ir valsts, reģiona vai vietējās nozīmes kultūras piemineklis
	10

	

	koka ēka, kas atrodas valsts nozīmes pilsētbūvniecības kultūras pieminekļa teritorijā
	8

	
	koka ēka, kas atrodas Rīgas vēsturiskā centra aizsardzības zonā vai ēka, kurai noteikts kultūrvēsturiski vērtīgas ēkas līmenis
	6

	
	mūra ēka, kas ir valsts, reģiona vai vietējās nozīmes kultūras piemineklis
	4

	
	mūra ēka, kas atrodas valsts nozīmes pilsētbūvniecības kultūras pieminekļa teritorijā
	2

	
	mūra ēka, kas atrodas Rīgas vēsturiskā centra aizsardzības zonā vai ēka, kurai noteikts kultūrvēsturiski vērtīgas ēkas līmenis
	1

	
	Ēkas sienu materiāls ir “cits neklasificēts materiāls” vai nav reģistrēts
	0

	48.4.2.
	Ēkas ekspluatācijas uzsākšanas gads:
	

	
	līdz 1880.g.
	10

	
	1881.g. – 1976.g.
	8

	
	pēc 1976.g.
	6

	48.4.3.
	Projektus Konkursam kopīgi iesniedza līdzfinansējuma saņēmēji, kuru īpašumā esošie objekti atrodas blakus
	8

	48.4.4.
	Projektā pieļauti Nolikuma 48.2.8., 48.2.9. vai 48.2.10. apakšpunktā minētie trūkumi

	-2

	48.4.5.
	Projekts iesniegts Konkursam līdz 02.02.2027.
	5

	48.4.6.
	Projekta iesniegšanas dienā projekta objekts ir vidi degradējoša būve, kuras klasificēšanas lēmums ir apturēts 
	30

	48.4.7.
	* Projekta iesniegšanas dienā projekta objekts ir vidi degradējoša vai izvērtējama būve, bet tās kopīpašnieki lēmuši labprātīgi novērst BSP vēstulē paziņotus trūkumus
	25


	
	


	Projekta vērtējumu par kvalitātes kritērijiem veido katrā kvalitātes kritērijā piešķirto punktu kopsumma



* Izvērtējama būve –  būve, kas nav klasificēta kā vidi degradējoša, bet par kuru BSP notiek informācijas iegūšana un sarakste ar īpašnieku, un par kuru ar statusu “izvērtējams” informācija ir ievietota ĪD mājaslapā www.grausti.riga.lv

VII. Projekta vērtēšana, lēmuma pieņemšana un paziņošana,
Līguma noslēgšana

49. Komisija lemj par projektiem līdz 07.05.2027.
50. [bookmark: _Hlk101951127]Projekti tiek vērtēti atbilstoši 48.1. - 48.4. apakšpunkta kritērijiem.
51. [bookmark: _Hlk101962610]Departaments līdz 12.03.2027. pārbauda iesniegtos dokumentus atbilstoši Nolikuma 48.2. apakšpunkta kritērijiem.
52. [bookmark: _Hlk101951310][bookmark: _Hlk84508072][bookmark: _Hlk211332029]Departaments vai BSP atstāj projektu bez virzības, ja projektā konstatēti Nolikuma 48.2. apakšpunktā minētie trūkumi. Departaments vai BSP aicina līdzfinansējuma saņēmēju noteiktajā termiņā trūkumus novērst, nosūtot paziņojumu uz projekta pieteikumā norādīto elektroniskā pasta adresi, neizmantojot drošu elektronisko parakstu.
53. Komisija lemj par iesniegtajiem projektiem šādā kārtībā:
53.1. Komisija pārbauda iesniegto projektu atbilstību 48.1. un 48.2. apakšpunktā noteiktiem kritērijiem un pieņem vienu no šādiem lēmumiem:
53.1.1. [bookmark: _Hlk100068071]projektus, kuru sastāvā esošā Nolikuma 43.1. apakšpunktā norādītā dokumentācija iesniegta pēc 12.02.2027., plkst. 9:00., Komisija atstāj bez izskatīšanas;
53.1.2. projektus, kuros ir konstatēti Nolikuma 48.2. apakšpunktā minētie trūkumi, Komisija atstāj bez izskatīšanas, ja līdzfinansējuma saņēmējs nav novērsis tos Departamenta vai BSP vēstulē noteiktajā apjomā un termiņā;
53.1.3. projekti, kuros ir konstatēti pārējie trūkumi, tiek atstāti bez izskatīšanas;
53.2. [bookmark: _Hlk156896246]Projektus, kuri atbilst Nolikuma 48.1. apakšpunkta kritērijiem, vai kuros ir novērsti Nolikuma 48.2. apakšpunktā minētie trūkumi, Komisija vērtē pēc Nolikuma 48.4. apakšpunktā norādītiem kritērijiem. Novērtētos projektus sarindo dilstošā secībā atbilstoši piešķirto punktu kopsummai, sākot ar visaugstāk novērtēto projektu. Ja diviem vai vairāk projektiem ir piešķirta vienāda punktu kopsumma, augstākā vieta ir visagrāk iesniegtajam projektam.
53.3. Projektus, kuriem nav pieejama Nolikuma 4. punktā norādītā Departamenta administrēšanas kapacitāte vai budžeta līdzekļi, Komisija noraida. 
53.4. Projektus, kas nav noraidīti, Komisija vērtē atbilstoši Nolikuma 48.3. apakšpunkta kritērijiem un pieņem lēmumu par projekta apstiprināšanu ar vai bez nosacījumiem.
53.5. Komisijai ir tiesības, apstiprinot projektus, pārsniegt Nolikuma 4. punktā noteikto Departamenta administrēšanas kapacitāti, ja citas finansiālā atbalsta programmas ietvaros nav sasniegta Departamenta administrēšanas kapacitāte un Komisija ir lēmusi par kapacitātes pārpalikuma pārdali Konkursam.
54. Komisijas lēmumu paziņo līdzfinansējuma saņēmējam 10 (desmit) darba dienu laikā pēc Komisijas sēdes dienas.
55. Komisija var izbeigt Konkursu bez rezultātiem, ja:
55.1. nav iesniegts neviens projekts;
55.2. visi projekti ir atstāti bez izskatīšanas;
55.3. konstatē citu būtisku iemeslu, kas liedz turpināt Konkursa norisi.
56. Līgumu līdzfinansējuma saņēmējs paraksta ne vēlāk kā 30 (trīsdesmit) kalendāra dienu laikā pēc Komisijas lēmuma paziņošanas. Ja līgums netiek parakstīts šajā punktā noteiktajā termiņā, līdzfinansējuma saņēmējs zaudē tiesības parakstīt līgumu un saņemt līdzfinansējumu.
57. Gadījumā, ja par kādu no apstiprinātiem projektiem netiek noslēgts līgums, vai līgums tiek izbeigts pirms termiņa, neveicot līdzfinansējuma maksājumu, Komisijai ir tiesības piedāvāt noslēgt līgumu Nolikuma 53.3. apakšpunktā minētajam līdzfinansējuma saņēmējam ar nosacījumu, ka projekts un līdzfinansējuma saņēmējs tiek atkārtoti novērtēti atbilstoši Nolikuma prasībām un Nolikuma 48.1., 48.2. apakšpunktā noteiktiem kritērijiem. Piedāvājums tiek nosūtīts līdzfinansējuma saņēmējam, kura projektam ir nākamais augstākais Nolikuma 53.2. apakšpunktā minētais vērtējums un kura projekta īstenošanai Departamentam ir pieejami naudas līdzekļi, kā arī to pieļauj Departamenta administrēšanas kapacitātes ietvaros noteiktais apstiprināmo projektu skaits.



Komisijas priekšsēdētājs 							                                                           	V. Ozoliņš

